Държавен вестник, бр. 78, 2024 г., стр. 17

БРОЙ  78	
Д Ъ Р Ж А В Е Н  В Е С Т Н И К 	
СТР.  17   
(13) Площи, заети от култури в смес от 
семена, се считат за заети от една-единствена 
култура независимо от включените в сместа 
отделни култури и при условие че тези видове 
не се използват като култура от група „Треви 
и тревни фуражи“.
(14) Площи, върху които различните култури 
се отглеждат една до друга, като всяка култура 
обхваща площ, която е по-малка от определения 
минимален размер от 0,1 ха, могат да бъдат 
разглеждани като покрити с една-единствена 
култура (културата с най-голяма площ).
(15) Площи, заети от видовете от група 
„Треви и тревни фуражи“, бобови култури 
или оставени под угар площи не се отчитат 
като смесени култури.
Чл. 15. (1) Стандарт за ДЗЕС 8 „Запазва­
не на непроизводствени обекти и площи за 
подобряване на биологичното разнообразие 
в земеделското стопанство“ задължава сто­
панствата да:
1. запазват съществуващите особености на 
ландшафта (отделни дървета, синори, живи 
плетове и редици дървета, дървета в група) 
и тераси;
2. запазват съществуващите живи плетове 
и дървета, които не се отрязват по време на 
размножителния период и периода на отглеж­
дане на малките при птиците (от 1 март до 
31 юли);
3. запазват и поддържат съществуващите 
постоянно затревени площи от нежелана расти­
телност – орлова папрат (Pteridium aquilinum), 
чемерика (Veratrum spp.), айлант (Ailanthus 
altissima) и аморфа (Amorpha fruticosa).
(2) Особеностите на ландшафта, определени 
за запазване, са:
1. отделни дървета с корона с диаметър не 
по-малък от 4 м;
2. синори (полски граници) с широчина 
между 1 и 15 м, върху които не се произвежда 
земеделска продукция;
3. живи плетове и редици дървета с ши­
рочина между 1 и 15 м;
4. дървета в група с максимална площ до 
0,3 ха;
5. тераси.
Чл. 16. (1) Стандарт за ДЗЕС 9 „Забрана за 
преобразуване или разораване на постоян­но 
затревените площи, определени като еколо­
гично чувствителни в зоните на Натура 2000“ 
изисква земеделските стопани да не преобра­
зуват и/или разорават постоянно затревените 
площи, които са екологично чувствител­
ни – разположени в зоните „Натура 2000“.
(2) Екологично чувствителни постоянно 
затревени площи са всички постоянно затре­
вени площи, намиращи се в защитени зони 
по чл. 3, ал. 1, т. 1 от Закона за биологичното 
разнообразие (ЗБР). Списъкът на тези защите­
ни зони е обнародван в „Държавен вестник“ 
по реда на чл. 10, ал. 4 от ЗБР.
(3) Когато земеделският стопанин е разорал 
или преобразувал постоянно затревена площ, 
включена в слой „Екологично чувствителни 
постоянно затревени площи“, е задължен 
обратно да преобразува площта в постоянно 
затревена площ.
(4) Датата, до която земеделският стопанин 
следва да е възстановил преобразуваната площ, 
не може да е по-късна от датата на подаване 
на единното заявление за следващата година.
(5) За целите на настоящия стандарт:
1. „разораване“ е превръщане на постоянно 
затревена площ в обработваема земя (ОЗ);
2. „преобразуване“ е превръщане на постоян­
но затревена площ в трайно насаждение (ТН) 
или в земя с неземеделско предназначение.
Раздел V
Прилагане на законоустановените изисквания 
за управление (ЗИУ)
Чл. 17. (1) Насоки към земеделските сто­
пани за прилагане на законоустановените 
изисквания за управление (ЗИУ) в Република 
България се съдържат в утвърдено със запо­
вед на министъра на земеделието и храните 
ръководство по чл. 55, ал. 2 от ЗПЗП.
(2) Неизпълнението на изисквания от ЗИУ, 
както са определени в приложение № 1 на на­
стоящата Методика, ще доведе до намаляване 
на плащанията към земеделските стопани 
съгласно раздел VII.
(3) Приложение № 1 на настоящата Мето­
дика съдържа показатели за оценка на неспаз­
ването по тежест, степен и продължителност 
при установено неизпълнение на относимите 
изисквания.
(4) Приложение № 2 определя процентното 
съотношение на санкциите за намаляване на 
плащанията при установено неизпълнение на 
изискванията, попадащи в тематичния обхват 
на ЗИУ, след прилагане на показателите по 
приложение № 1.
Раздел VI
Система за контрол
Чл. 18. (1) Системата за контрол по от­
ношение на предварителните условия се 
прилага съгласно правилата в чл. 73 – 81 от 
Наредба № 3 от 2023 г.
(2) Системата за контрол се прилага при 
спазване на принципите на пропорционалност 
в съответствие с принципа на прозрачност, 
като ще осигури дисциплиниращ и възпиращ 
ефект.
(3) На системата за контрол се извършва 
ежегоден преглед в контекста на постигнатите 
резултати в съответствие с чл. 83, параграф 4 
от Регламент (ЕС) 2021/2116.
Чл. 19. Контролът на предварителните 
условия се осъществява от компетентните 
контролни органи, определени в чл. 73, ал. 2 
и 3 от Наредба № 3 от 2023 г.